[{"text_idx": "#000000", "text": "Ganwyd Stephen Griffith yn 1908 ym Mlaenau Ffestiniog, ardal y chwareli llechi yng Ngogledd Cymru. Bu farw yn ei gartref yn Neyland ar y 12 Rhagfyr yn 102 oed yng ngofal ei deulu."}, {"text_idx": "#000003", "text": "Y degawd dilynol oedd ei fwyaf ffrwythlon cyn belled ag yr oedd ei gyfraniad llenyddol yn y cwestiwn. Roedd yn awdur 7 cyfrol a 5 o\u2019r rheiny yn y Gymraeg. Roedd yn Eisteddfodwr brwd ac fel teyrnged i\u2019w waith llenyddol yng Nghymru derbyniodd y wisg wen Yn Eisteddfod Genedlaethol y Rhyl yn 1985."}, {"text_idx": "#000004", "text": "Roedd ganddo amryw o ddiddordebau, yn cynnwys cadw gwenyn, rhwyfo yn ei gwch bach ar ddyfrffyrdd y Cleddau, gwylio rhaglenni teithio ar y teledu a darllen llyfrau Cymraeg. Ymhyfrydai yn y pwll bach yn ei ardd gyda\u2019i brogaod, lili\u2019r dw\u0302r, a\u2019i ffynnon solar. Brwydrai yn erbyn y cythreuliaid bach ar ei gyfrifiadur! Roedd yn frwd dros yr amgylchedd ac roedd wedi gosod paneli solar ar ei fyngalo yn Neyland."}, {"text_idx": "#000005", "text": "Yn ei flynyddoedd olaf gwelid ef ar ei sgwter ar gyfer yr anabl. Cyn belled ag y gallai cymerai ddiddordeb mawr mewn bywyd a materion y dydd."}]